ԵՐԵՎԱՆ, 25 ՄԱՅԻՍԻ, ԱՐՄԵՆՊՐԵՍ: Ազգային ժողովի ՀՀԿ խմբակցության ղեկավար Վահրամ Բաղդասարյանն այս պահին ձեռնպահ է մնում նոր կառավարության աշխատանքի վերաբերյալ գնահատականներ հնչեցնելուց: Ազգային ժողովում խորհրդարանական ճեպազրույցների շրջանակներում լրագրողներ հետ հանդիպմանը Վահրամ Բաղդասարյանն ընդգծեց, որ կառավարության կազմում նշանակված պաշտոնյաների ճնշող մեծամասնությունը քաղաքական դաշտում անհայտ մարդիկ են: «Մենք այդ մարդկանց աշխատելու հնարավորություն պետք է տանք, որից հետո միայն գնահատականներ հնչեցնենք»,- «Արմենպրես»-ի հաղորդմամբ` ընդգծեց նա: